**Opholdsbetaling for skoleåret 2020/2021**

**ved Sorø Akademis Skoles Kostafdeling**

Opholdsafgiften udgør for alle kr. 50.000,- årligt. Idet dog

1. alle elever over 18 år kan søge støtte i form af SU (Statens Uddannelsesstøtte).

2. alle elever under 18 år med indkomstgrundlag under kr. 650.000,- får reduceret afgiften med en elevstøtte, som gradueres efter indkomstgrundlaget.

Indkomstintervaller for fastsættelse af støttebeløb til elever under 18 år:

|  |  |  |  |  |  |
| --- | --- | --- | --- | --- | --- |
| Indkomstgrundlag | Støttebeløb | Egenbetaling | Indkomstgrundlag | Støttebeløb | Egenbetaling |
|  0 - 150.000 |  27.000 | 23.000 | 400.000 - 450.000 | 11.500 | 38.500 |
| 150.001 - 175.000 |  25.000 | 25.000 | 450.001 - 500.000 | 9.000 | 41.000 |
| 175.001 - 200.000 |  23.000 | 27.000 | 500.001 - 550.000 | 6.500 | 43.500 |
| 200.001 - 250.000 |  21.000 | 29.000 | 550.001 - 600.000 | 4.000 | 46.000 |
| 250.001 - 300.000 |  19.000 | 31.000 | 600.001 - 650.000 | 2.000 | 48.000 |
| 300.001 - 350.000 |  16.500 | 33.500 | 650.001 - | 0 | 50.000 |
| 350.001 - 400.000 |  14.000 | 36.000 |  |  |  |

Elevstøtten kan modtages indtil udgangen af det kvartal, hvori eleven fylder 18 år.

**Forældremyndigheden**

Er forældrene skilt eller separeret, regnes der med den af forældrene, der har eller senest har haft forældremyndigheden. Hvis forældremyndigheden er delt, regnes med den af forældrene, på hvis folkeregisteradresse eleven senest har været tilmeldt.

**Statens Uddannelsesstøtte**

Vedr. SU se SU’s hjemmeside: [su.dk](http://www.su.dk). Kostelever over 18 år betragtes i SU sammenhæng som "udeboende". Dette betyder i praksis, at den mindste årlige SU-støtte for elever over 18 år nogenlunde svarer til den årlige opholdsafgift, **dog afhængig af forældreindkomst**.

**Regler for tildeling af elevstøtte**

1. Ved optagelse på kostskolen skal forældrene for at få tildelt støttebeløb give oplysninger om de økonomiske forhold, der er nødvendige for beregning af støttebeløbet. Foreligger der ikke oplysninger om indtægtsgrundlaget, betales den fulde opholdsafgift (kr. 50.000,-). (Se dog pkt. 4)

2. Støttebeløbet til den enkelte elev bestemmes af elevens og dennes forældres dokumenterede indkomstgrundlag. Dette opgøres på grundlag af de indtægter, der vedrører det kalenderår, der ligger to år forud for skoleårets begyndelse. (Se dog pkt. 6.)

3. Indkomstgrundlaget består af personlig indkomst med tillæg af positiv kapitalindkomst.

4. For forældre og elever bosat i Danmark indhenter skolen oplysninger om indtægtsgrundlaget hos Skat. Det er derfor vigtigt, at elevens og forældrenes navne, adresser og cpr.nr. oplyses korrekt på tilmeldingsskemaet.

5. Støttebeløbet til en elev, som selv og/eller hvis forældre er bosat i Grønland og ikke var skattepligtige i Danmark i det indkomstår, der ligger til grund for fastsættelsen, fastsættes på grundlag af dokumenterede oplysninger om elevens og forældrenes økonomiske forhold, fx bruttoindkomsten i nævnte indkomstår.

6. Støttebeløbet til en elev, som selv og/eller hvis forældre var bosat i udlandet og ikke var skattepligtige i Danmark i det indkomstår, der ligger til grund for fastsættelsen, fastsættes efter bruttoindkomsten i kalenderåret forud for skoleårets begyndelse. Dokumentation fra udenlandske myndigheder skal foreligge i legaliseret oversættelse til engelsk, og være verificeret af det pågældendes lands myndighed**.**

**Generelle regler for betaling af opholdsafgift**

7. Betaling for elevers ophold påhviler forældrene også efter elevens fyldte 18. år. Er forældrene døde, påhviler betalingen eleven.

8. Der er et opsigelsesvarsel på en måned gældende fra den 1. i måneden.

9. Hvis en elev bortvises fra skolen eller kostskolen, betales fuldt ud (efter fradrag af eventuelt støttebeløb) for den måned, i hvilken eleven fraflytter.

10. Såfremt opholdsbetaling ikke finder sted rettidigt, er skolen berettiget til at bortvise eleven fra kostskolen.

Spørgsmål vedrørende opholdsbetalingen bedes rettet til Lill Olsen på telefon 5786 5779.

Med venlig hilsen

Kristian Jacobsen
Rektor

**SORØ AKADEMIS SKOLE**

Akademigrunden 8

4180 Sorø

Tlf. 57 86 57 86

Fax 57 86 57 77

rektor@soroeakademi.dk

soroeakademi.dk

 EAN: 5798000555167